Na osnovu člana 8 tačka d.) i  člana 26 stav (1) Zakona o javnim preduzećima u Federaciji Bosne i Hercegovine  ("Službene novine Federacije BiH", broj 8/05, 81/08 , 22/09 i 109/12), a u skladu sa članom 37. tačka o) Statuta KJP „Poljoprivredno dobro Butmir d.o.o. Sarajevo-Ilidža broj: 01-2-69/2022 od 21.03.2022. godine, Odluke o izmjenama i dopunama Statuta broj: 01-2-10/2024 od 28.10.2024. godine i Odluke Nadzornog odbora broj: 01-3-54/2025 od 08.10.2025. godine, Nadzorni odbor KJP „Poljoprivredno dobro Butmir“ d.o.o. Sarajevo-Ilidža raspisuje

**JAVNI KONKURS ZA IZBOR I IMENOVANJE ČLANOVA ODBORA ZA REVIZIJU**

**KJP „POLJOPRIVREDNO DOBRO BUTMIR“ D.O.O.**

**SARAJEVO-ILIDŽA**

**I Predmet javnog konkursa**

Raspisuje se javni konkurs za izbor i imenovanje članova Odbora za reviziju KJP “Poljoprivredno dobro Butmir“ d.o.o. Sarajevo-Ilidža.

Imenovanje predsjednika i članova Odbora za reviziju vrši Skupština Preduzeća na prijedlog Nadzornog odbora.

**II Nadležnost Odbora za reviziju**

1. Imenovanje vanjskog revizora;
2. Imenovanje direktora odjela za internu reviziju na osnovu javnog konkursa za izbor tehnički najbolje kvalifikovanog kandidata;
3. Razmatranje godišnje strategije rizika i plana revizije u kojima su prikazane pojedinosti u pogledu rizičnih područja i revizija koje će se izvršiti, obezbjediti da prijavljena pitanja budu bez odlaganja i na odgovarajući način korigovana;
4. Osiguravanje da odjel za internu reviziju vrši svoj posao u skladu sa planom revizije;
5. Osiguravanje da interne kontrole u Preduzeću budu adekvatne i da funkcionišu kako je predviđeno;
6. Podnošenje Nadzornom odboru sažete mjesečne izvještaje o svojim sastancima svakog mjeseca;
7. osiguravanje da odjel za internu reviziju obavlja svoje obaveze u skladu sa međunarodnim revizorskim standardima;
8. Usvajanje Plana revizije po prijedlogu Odjela interne revizije;
9. Davanje mišljenja Nadzornom odboru o finansijskim izvještajima na polugodišnjem i godišnjem nivou;
10. Davanje preporuka Upravi o uočenim nepravilnostima.
11. Obavljanje i drugih poslova u skladu sa Zakonom.

**III Mandat**

Predsjednika i članove Odbora za reviziju na prijedlog Nadzornog odbora imenuje Skupština Preduzeća na period od 4 (četiri) godine.

Izbor i predlaganje kandidata za predsjednika i članova Odbora za reviziju vrši Nadzorni odbor na osnovu Javnog konkursa, većinom glasova svojih članova.

**IV Uslovi za pozicije**

Za članove Odbora za reviziju mogu biti imenovana lica koja ispunjavaju opće uslove utvrđene Zakonom i posebne uslove.

1. **Opći uslovi:**

Za predsjednika i člana Odbora za reviziju KJP „Poljoprivredno dobro Butmir“ d.o.o. Sarajevo-Ilidža kandidat mora ispunjavati sljedeće opće uslove:

1. da je stariji od 18 godina;
2. da je državljanin Bosne i Hercegovine (dokaz: uvjerenje o državljanstvu-original ili kopija);
3. da nije osuđivan za krivično djelo u periodu od 5.godina od dana pravosnažnosti presude isključujući vrijeme izdržavanja kazne (dokaz:potpisana izjava ovjerena od strane nadležnog organa-općina ili notar);
4. da nije osuđivan za privredni prestup iz oblasti privrednog i finansijskog kriminala u periodu od 5.godina od dana pravosnažnosti presude(dokaz:potpisana izjava ovjerena od strane nadležnog organa- općina ili notar);
5. da se protiv njega ne vodi krivični postupak (dokaz:potpisana izjava ovjerena od strane nadležnog organa);
6. da nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od tri godine do dana objavljivanja upražnjene pozicije (dokaz:potpisana izjava ovjerena od strane nadležnog organa- općina ili notar);
7. da nije izabrani zvaničnik, nosilac izvršnih funkcija ili savjetnik u smislu Zakona o sukobu interesa u institucijama vlasti u BiH (dokaz:potpisana izjava ovjerena od strane nadležnog organa- općina ili notar);
8. da nije na funkciji u političkoj stranci u smislu člana 5. Zakona o ministarskim,vladinim i drugim imenovanjima Federacije BiH(“Službene novine Federacije BiH“ broj: 12/03 i 34/03), (dokaz:potpisana izjava ovjerena od strane nadležnog organa -općina ili notar);
9. da se na njega ne odnosi član IX 1 ustava Bosne i Hercegovine (dokaz:potpisana izjava ovjerena od strane nadležnog organa- općina ili notar);
10. da ne postoje druge zakonske smetnje za obavljanje funkcije u Odboru za reviziju (dokaz:potpisana izjava ovjerena od strane nadležnog organa- općina ili notar ).
11. **Posebni uslovi**

Pored općih uslova, kandidat za člana Odbora za reviziju KJP “Poljoprivredno dobro Butmir“ d.o.o. Sarajevo-Ilidža mora ispunjavati i posebne uslove, a to su:

1. Mora imati VII stepen stručne spreme, II ciklus Bolonjskog sistema (ekonomski smjer), pravni smjer sa položenim pravosudnim ispitom(dokaz:ovjerena fotokopija univerzitetske diplome o završenom fakultetu-nostificiranu diplomu ukoliko fakultet nije završen u Bosni i Hercegovini ili je diploma stečena u nekoj drugoj državi nakon 6.4.1992.godine)
2. da ima najmanje 5 (pet) godina radnog iskustva na finansijsko-računovodstvenim poslovima (dokaz: Rješenje iz PIO/MIO)
3. Certifikat ovlaštenog revizora ili internog revizora (najmanje jedan član mora biti ovlašteni revizor) dokaz: Ovjerena kopija certifikata o zvanju certificirani računovođa izdata od strane ovlaštene institucije (Udruženje računovođa i revizora FBiH), ili drugi ekvivalentni dokument kojim se potvrđuje profesionalno zvanje u oblasti računovodstva ili revizije.)

**V Potrebni dokumenti**

1. prijava na javni konkurs (na propisanom obrascu);
2. izvod iz matične knjige rođenih (original ili kopija)
3. uvjerenje o državljanstvu (original ili kopija);
4. potpisanu i ovjerenu izjavu kandidata da nije otpušten iz državne službe kao rezultat disciplinske mjere a bilo kojem nivou vlasti u periodu od tri godine prije dana objavljivanja upražnjene pozicije ( ovjerenu od nadležnog organa-općina ili notar);
5. potpisana izjava ovjerena od strane nadležnog organa da nije osuđivan za krivično djelo i privredni prestup iz oblasti privrednog i finansijskog kriminala izdato od nadležnih organa, u periodu od 5. godina od dana pravosnažnosti presude, isključujući vrijeme izdržavanja kazne zatvora ( ovjerenu od nadležnog organa-općina ili notar);
6. diplomu o završenom fakultetu (original ili ovjerena kopija,nostrificiranu diplomu, ukoliko fakultet nije završen u Bosni i Hercegovini ili je diploma stečena u nekoj drugoj državi nakon 6.4.1992.godine);
7. dokaz o traženom radnom iskustvu u struci (Rješenje iz PIO/MIO);
8. Potpisanu i ovjerenu izjavu da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima Federacije BiH („Službene novine Federacije BiH“, broj: 12/03 i 34/03) (ovjerenu od nadležnog organa-općina ili notar);
9. potpisanu i ovjerenu izjavu da se na kandidata ne odnosi član IX 1. Ustava Bosne i Hercegovine (ovjerenu od nadležnog organa-općina ili notar);
10. potpisanu i ovjerenu izjavu da nije direktor ili član Uprave ili Skupštine ili Nadzornog odbora u preduzeću u kojem se kandiduje (ovjerenu od nadležnog organa-općina ili notar);
11. potpisanu i ovjerenu izjavu da ne postoje druge zakonske smetnje za obavljanje funkcije u Odboru za reviziju (ovjerenu od nadležnog organa-općina ili notar);
12. certifikat ovlaštenog revizora

**NAPOMENA: Kandidati koji budu izabrani na funkciju predsjednika i funkciju članova Odbora za reviziju KJP Poljoprivredno dobro Butmir d.o.o. Sarajevo-Ilidža su dužni dostaviti sljedeću dokumentaciju:**

**1.uvjerenje da nije osuđivan za krivično djelo i privredni prestup iz oblasti privrednog i finansijskog kriminala izdato od nadležnih organa, u periodu od 5. godina od dana pravosnažnosti presude, isključujući vrijeme izdržavanja kazne zatvora (uvjerenja nadležnog MUP-a, i općinskog suda ne starija od tri mjeseca);**

**2.** **uvjerenje da se protiv kandidata ne vodi krivični postupak izdato od nadležnog suda (ne starije od tri mjeseca).**

**3. ljekarsko uvjerenje o radnoj sposobnosti.**

**Navedeni dokumenti dostavljaju se u originalu ili ovjerenoj kopiji ne starijoj od 3 mjeseca**

**Dokumenti priloženi uz prijavu na javni konkurs neće se vraćati kandidatima.**

**VI Ostale napomene**

* Sve kandidate s liste koji ispune uslove iz konkursa na intervju će pozvati Komisija za izbor i imenovanje članova Odbora za reviziju KJP “Poljoprivredno dobro Butmir“ d.o.o. Sarajevo-Ilidža.
* Intervju će se sa kandidatima u zavisnosti od ukazane potrebe obaviti i od strane Nadzornog odbora i Skupštine Preduzeća.
* Podnosioci prijave sa kojima se ne stupi u konakt u roku od 15 dana od dana isteka roka za podnošenje prijave, neće biti uzeti u razmatranje u daljem postupku izbora i imenovanja, bez obaveze posebnog dostavljanja pismene odbijenice.

**VII Podnošenje prijava**

* Javni konkurs objavljuje se u “Službenim novinama Federacije BiH“, dnevnim novinama Oslobođenje i na web adresi Preduzeća www.pdbutmir.com
* Javni konkurs ostaje otvoren 15 dana od dana zadnjeg objavljivanja u “Službenim novinama Federacije BiH“, u dnevnim novinama „Oslobođenje“ i na web stranici preduzeća [www.pdbutmir.com](http://www.pdbutmir.com)
* Prijavu za javni konkurs kandidati mogu preuzeti lično u sjedištu Preduzeća ul. Bojnička br.119, ili na zahtjev putem faxa ili putem maila [kabinetdirektora@pdbutmir.com](mailto:kabinetdirektora@pdbutmir.com)
* Prijave na javni konkurs s traženim dokumentima dostavljaju se putem poštanske službe preporučeno, na adresu: Ul. Bojnička br.119 , 71210 Ilidža, sa naznakom za **“Javni konkurs za izbor i imenovanje članova Odbora za reviziju KJP „Poljoprivredno dobro Butmir“ d.o.o. Sarajevo-Ilidža“ -NE OTVARAJ** ili lično na protokol Preduzeća, ul. Bojnička br.119, Ilidža.
* Na poleđini koverte je obavezno je naznačiti ime i prezime podnosioca prijave.
* Nepotpune i neblagovremene prijave neće se uzeti u razmatranje.

**Predsjednik Nadzornog odbora Preduzeća**

\_\_\_\_\_\_\_\_\_\_\_\_\_\_\_\_

Mirza Omerdić